Eske Kreyatè a ka pale ak moun? - windowsonhaiti.com
Post by Gelin_ » Mon Oct 31, 2005 5:17 pm
Nan yon ti pale m tap fè ak Jaf, yon kesyon te parèt sou kisa kreyatè a ap regle. Jaf kwè gen yon kreyatè, men li rete la sou kesyon an. M te bay 2 lide sou kesyon an:
1-Pou moun ki kwè nan sa bibla di, li pa twò difisil pou sonde pawòl moun ap di nan non bondye paske gen fason nan bibla pou teste pawòl sa yo.
2-Lòt aspè nan kesyon an se pou moun ki kwè gen yon kreyatè, men ki pa kwè nan bibla. Gen nan moun sa yo ki pale nan non bondye, gen nan yo ki pale de bondye men ki pa pale nan non li kòmsi bondye te gen kontak ak yo. Kijan li posib pou teste pawòl moun sa yo ap di, si yo di ke yap pale nan non kreyatè a?
[natirèlman gen yon lòt kategori ki pa kwè gen kreyatè ditou. Se pa de yo nou tap pale.]
Post by Leonel JB » Wed Nov 02, 2005 4:25 am
Post by Gelin_ » Wed Nov 02, 2005 2:15 pm
Post by Gelin_ » Thu Nov 03, 2005 4:47 pm
[quote]Relijyon annafè avèk Bondye e pale de Bondye. Relijyion pa chita sou entèmedyè Bondye...[/quote]
Se pa tout ki konsa. Relijyon endou pa ekzanp pale anpil de grenn lespri separe (yo chak se yon bondye), e moun sèvi yon menmjan yo sèvi lwa oubyen ginen nan vodou. E si w vle gade pi pre, menm nan relijyon katolik anpil moun sèvi sen yo (Tayi pap dakò, men sa pa fè anyen paske m gen prèv) preske menmjan moun sèvi lwa. M te abitye wè foto anpil sen anba perestil. Kidonk, zafè entèmedyè a pa sifi pou mwen pou m ta di ke vodou pa on relijyon, sitou lòske anpil ougan/manbo pale de granmèt la kòm sèl otorite ki ba yo chans travay sou latè beni.
[quote]...Yon moun ka di mwen sèvi kòm yo mo oubyen yon fason pou montre ke genyen posibilite ke yon zanj monte repoze nan tèt w, men pa nesesèman kòm yon fason ko
te w ap montre yon zanj kwayans nan li menm tankou yon Ti bondye vre. [/quote]
Se pa sa m sonje ditou ditou. M te konn al kay on ougan laplèn, msye te gen anpil ti kay sou bitasyon li, e chak nan ti kay sa yo te rezève pou yon lwa diferan. Te gen kay pou bosou, te gen kay pou èzili elatriye. Men, nan tout bagay sa yo, gen moun ki te sèvi yon lwa byen patikilye e ki pat sèvi yon lòt.
Post by Gelin_ » Fri Nov 04, 2005 11:10 am
[quote]Gelin, Pètèt menm sa nou remake nan krisyanis lan, se limenm tou ki rive nan Vodou a, chak moun bay kout plim pa yo, selon bon konprann yo. Epi yo deklare se Bondye osnon Lwa yo ki "revele" yo sa.[/quote]